Publication: Magyar Közlöny
Issue: MK-2000-38 (Year: 2000, Number: 38)
Era: 1990-2004
Section: a szociális és családügyi miniszter a köztisztviselők jogállásáról szóló 1992. évi XXIII. törvény alapján nevezi ki.
Paragraph Index: 481

4. A törlésről kiállított jegyzőkönyvet az SZD-hez csatolva, a Szolgálat irattárában kell — a bizalmas iratokra vonatkozó szabályok szerint — őrizni. C) A pártatlanságot megkérdőjelező körülmények A kiválasztott közvetítő/döntőbíró — az ügy megismerése után, de még a kiközvetítés előtt — köteles bejelenteni a Szolgálat vezetőjénél azokat az okokat, amelyek az adott esetben megkérdőjelezhetik a közvetítő/döntőbíró elfogulatlanságát, pártatlanságát. Ilyen lehet például, hogy a közvetítő/döntőbíró a vitában álló feleket képviselő személyek valamelyikének közvetlen hozzátartozója, korábban munkakapcsolatban álltak stb. A Szolgálat igazgatója tájékoztatja a feleket, a pártatlanságot, elfogulatlanságot megkérdőjelező körülményekről. A Munkaügyi Közvetítői és Döntőbírói Szolgálat tagjainak a békéltetés, közvetítés, döntőbíráskodás és tanácsadás során tanúsítható magatartását a Szolgálat Etikai Kódexe tartalmazza. 2000/38. szám IV. A békéltetés, közvetítés, illetve döntőbíráskodás megindításának általános szabályai A) A békéltetés, közvetítés megkezdése

Source: https://magyarkozlony.hu/hivatalos-lapok/1d19a337be201653d776f465ba225e9f5d326de9/dokumentumok/c38961d69b19bd481cf487fee8d0e77521306ae8/letoltes